Ang giapàs Niya mao nga unta makab-ot nato ang kinabuhing way katapusan uban sa Dios. Kon buot hunahunaon mao ra kini ang adunay bili, ang tumong nganong gipakatawo ta dinhi sa yuta. Diha Kaniya makab-ot nato ang kahingpitan, ang katumanan sa tanan natong pangandoy. Tungod niini si Jesus nag-awhag nga “angkonon” nato Siya dinhi karon. Apan kondili ta buot manggilabot Kaniya ug magdumili ta sa pag-angkon Kaniya, nan, sa takna nga adto na kita sa laing kinabuhi, mapahilayô na kita Niya hangtod sa kahangturan.